**ETIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Etikos bendrosios programos (toliau – BP) įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://emokykla.lt/) pateiktos BP [atvaizdavimu](https://www.emokykla.lt/bendrosios-programos/pagrindinis-ugdymas/21?st=2) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio tema* yra pateikiamos Etikos bendrosios programos (toliau – BP) tema ar probleminis klausimas, kuriuos mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos* yra nurodytos galimos kompetenecijos, kurias mokytojas gali pasipildyti/pasikeisti atsižvelgdamas į pamokos kontekstą;
* stulpelyje *Pasiekimai* yra nurodyti ugdomi pasiekimas(-ai) raidėmis. Lentelėje raide (pavyzdžiui, A) žymima pasiekimų sritis, raide ir pirmu skaičiumi (pavyzdžiui, A1) žymimas tos pasiekimų srities pasiekimas, o antru skaičiumi (3) – pagrindinis pasiekimų lygis;
* stulpelyje *Tarpdalykinės temos* yra nurodytos galimos tarpdalykinės temos, kurias mokytojas gali pasipildyti/pasikeisti atsižvelgdamas į pamokos kontekstą.

**ETIKOS ILGALAIKIS PLANAS 9 ir I GIMNAZIJOS KLASEI**

UGDOMI ETIKOS PASIEKIMAI:

**1. Saviugda ir savisauga. Aš–Asmuo (A)**

A1.3. Suformuluoja asmenybės tapsmo tikslus, įvardija siektinus idealus, juos pagrindžia žmogaus (moralinės) raidos teoriniais duomenimis, taip pat vertingais pavyzdžiais iš literatūros, dramos, kino filmų ar žymių asmenų biografijų.

A2.3. Analizuoja ir interpretuoja galimus žmogaus prigimties jausmų kraštutinumus. Žino konstruktyvių būdų, kaip susivaldyti, juos gali komentuoti ir prognozuoti nesivaldymo pasekmes. Remiasi įvairias pavyzdžiais iš literatūros, kino ir kitų kontekstų.

A3.3. Analizuoja ir diskutuoja emocinės sveikatos ir sielos ramybės (ataraksijos) klausimais. Ugdosi ištvermę, valią ir gebėjimą rūpintis savo bei kitų sveikata. Atsispiria pagundai sekti populiariais masinei kultūrai būdingais pavojingais modeliais. Įvardija keletą pozityvių pavyzdžių.

A4.3. Diskutuoja su bendraamžiais, tyrinėja ir aptaria galimybes panaudoti virtualią realybę bei IT saviugdos tikslais. Pasidalina patirtimi, pateikia konkrečių pavyzdžių, kaip tai padaryti. Taip pat aptaria principus bei būdus, kaip išvengti virtualios erdvės neigiamo poveikio.

**2. Dialoginis bendravimas. Aš–Tu (B)**

B1.3. Analizuoja, kritiškai reflektuoja santykyje su draugais kylančias problemas: pasitikėjimo svarbą ir išdavystės galimybę, problemą, kaip derinti duotą žodį, jei jis kertasi su teisingumu. Geba pagrįsti savo įžvalgas pavyzdžiais iš literatūros, kino filmų ir kitų kontekstų.

B2.3. Suvokia pagarbaus ir supratingo tarpusavio santykio su tėvais svarbą ir vertę. Analizuoja, svarsto savo ir tėvų abipuses atsakomybes. Savo nuostatas pagrindžia moraliniais principais ir geriausiais pavyzdžiais iš istorijos, literatūros, kino.

B3.3. Analizuoja, diskutuoja santykio su svetimu Kitu teorinius pagrindus ir praktines nuostatas. Pateikia kilnių, nesavanaudiškų poelgių Kito atžvilgiu pavyzdžių iš patirties, istorijos, literatūros, dramos arba kino.

B4.3. Kelia papildomus patirtimi pagrįstus klausimus apie tinkamos distancijos su Kitu virtualioje erdvėje nustatymą. Pateikia konkrečių pavyzdžių, kodėl svarbu tai padaryti.

**3. Socialiniai santykiai. Aš–Mes (C)**

C1.3. Geba pasakyti savo šeimos nariams pagarbią ir neužgaulią kritiką, domisi jų savijauta ir problemomis, išklauso, atjaučia, atsiprašo, susitaiko, pasiūlo pagalbą. Stengiasi suprasti artimųjų poelgius.

C2.3. Mokosi išklausyti draugus, suprasti jų požiūrį, atsižvelgti į jų argumentus. Mokosi analizuoti, palyginti požiūrius ar pasiūlymus ir pasiekti bendrą sutarimą. Paaiškina, kodėl diskusijos su kitaip manančiais draugais gali būti pamokančios ir ugdančios.

C3.3. Reflektuoja savo ryšį su tauta (tautine bendrija) ir jos paveldu: domisi etnokultūra, folkloru, papročiais, senąja pasaulėjauta ir pasaulėžiūra (tikėjimais, religija), daiktine ir dvasine kultūra. Suvokia, kaip svarbu studijuoti valstybės istoriją, ypač laisvės kovų ir žmoniškumo gynimo istoriją.

C4.3. Analizuoja, gilinasi, ieško naujų ir visuotinai priimtinų būdų užtikrinti tiek asmens duomenų ir intelektinės nuosavybės saugumą, tiek ir laisvą keitimąsi duomenimis tarp virtualios bendruomenės narių, o taip pat ir jų saviraiškos laisvę. Žino ir taiko etiško bendravimo su virtualia bendruomene taisykles.

**4. Santykis su pasauliu. Aš–Tai (D)**

D1.3. Analizuoja ir reflektuoja žmogaus vartotojiško santykio su gamta pasekmes ir grėsmes. Praktiniais pavyzdžiais demonstruoja moralinę pareigą saugoti gamtą, ugdosi praktines nuostatas saugoti natūralią augmeniją. Geba pasiremti įvairiais pavyzdžiais iš literatūros, kino ir kitų kontekstų.

D2.3. Pasidalina savo patirtimi, pateikia konkrečių pavyzdžių (negatyvių ir pozityvių) apie žmonių elgesį su gyvūnais. Suvokia moralinę žmogaus atsakomybę už gyvūnus. Savo nuostatas pagrindžia įvairias pavyzdžiais iš patirties, literatūros, kino ir kitų kontekstų.

D3.3. Savarankiškai gilinasi į ekologijos ir klimato kaitos problemas, susipažįsta su mokslo duomenimis ir planetos klimato kaitos prognozėmis, supranta žmogaus moralinę atsakomybę už vartotojiškos veiklos pasekmes. Prisiima konkrečius įsipareigojimus klimato kaitai stabdyti.

D4.3. Gilinasi į ekologijos ir gamtosaugos problemas, atspindimas virtualioje aplinkoje, žiniasklaidoje ir kitose įvairiose medijose (kinas, literatūra, muzika, vaizduojamieji menai). Pasinaudoja virtualios erdvės galimybėmis diskutuoti, analizuoti, reflektuoti ir praktiškai prisidėti prie gamtosaugos.

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 37 pamokos

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| **Eil. Nr.** | **Mokymosi turinio tema** | **70 proc.**  **26 val.** | **30 proc.**  **11 val.** | **Kompetencijos** | **Pasiekimai** | **Tarpdalykinės temos** | **Kita medžiaga** | **Senas vadovėlis** |
| --- | --- | --- | --- | --- | --- | --- | --- | --- |
| 1. | Ko mokysimės šiais metais? Supažindinimas su etikos programa, 9 ir 1 gimnazijos klasės mokymosi turiniu, pasiekimų vertinimo ir įsivertinimo kriterijais. | 1 |  |  |  |  |  |  |
| 2. | 30.1.1. Pažįsta savo unikalumą. | 2 |  | SES  GPažinimo  Komunikavimo  Kūrybiškumo  Kultūrinė | A1.3. | Asmens savybių ugdymas.  Ugdymas karjerai. | Tema: Pažindamas Vilnių, pažįstu save.  [Pažindamas Vilnių, pažįstu save - Vilnius yra mokykla](https://www.vilniusyramokykla.lt/pamoka/etika/paliesti-ir-isgirsti-vilniu-saves-pazinimas-per-kitokias-patirtis/)\* | Melnikova R. Lastakauskienė A. *Prasmės ieškojimai ir atradimai. Etika 9 kl.* Vilnius Tyto Alba, 2010, p .20–24 |
| 3. | 30.1.2. Pažįsta savo jausmus. | 2 |  | SESG  Pažinimo  Kūrybiškumo | A2.3. | Asmens savybių ugdymas.  Streso įveika. | Tema: Žmogus ir kitos jėgos: kovoti ar susitaikyti?  Integruota pamoka su lietuvių k. ir literatūra. [Žmogaus ir gamtos jėgų santykis apysakoje „Senis ir jūra“ - Vilnius yra mokykla](https://www.vilniusyramokykla.lt/pamoka/etika/zmogus-ir-kitos-jegos-kovoti-ar-susitaikyti/)\* |  |
| 4. | 30.1.3. Rūpestis dėl savęs ir kitų. | 2 |  | SESG  Pažinimo  Komunikavimo  Kultūrinė | A3.3. | Asmens savybių ugdymas.  Rūpinimasis savo ir kitų sveikata.  Saugus elgesys. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1) |  |
| 5. | 30.1.4. Aš ir virtualumas. | 2 |  | Komunikavimo  Kūrybiškumo  Skaitmeninė  SESG | A4.3. | Saugus elgesys.  Žalingų įpročių prevencija. Medijų raštingumas. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1)  Tema. Ką turi žinoti kiekvienas vartotojas?  [Vartotojų teisių apsauga (6-9 kl.) - Vilnius yra mokykla](https://www.vilniusyramokykla.lt/pamoka/etika/vartotoju-teisiu-apsauga-6-9-kl/)\* Reikalinga registracija. |  |
| 6. | 30.2.1. Kitas kaip draugas. | 2 |  | Komunikavimo  Kultūrinė  Kūrybiškumo  Pažinimo  SESG | B1.3. | Asmens savybių ugdymas. Saugus elgesys. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1) |  |
| 7. | 30.2.2. Kitas kaip artimas. | 2 |  | Kultūrinė  Kūrybiškumo  SESG | B2.3. | Asmens savybių ugdymas. |  |  |
| 8. | 30.2.3. Kitas kaip svetimas. | 2 |  | Komunikavimo  Kultūrinė  Kūrybiškumo  Pažinimo  Pilietiškumo  SESG | B3.3. | Asmens savybių ugdymas.  Streso įveika. Pasaulis be skurdo ir bado. |  |  |
| 9. | 30.2.4. Virtualus Kitas. | 2 |  | Pažinimo  Skaitmeninė  SESG | B4.3. | Medijų raštingumas. | Etikos BP ĮR. 10 (II) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1)  Pilietis per 31 valandą, Lietuvos laisvos rinkos institutas. [prospera (prosperaakademija.lt)](https://prosperaakademija.lt/)\* |  |
| 10 | 30.3.1. Aš ir šeima. | 1 |  | SESG  Pažinimo | C1.3. | Asmens savybių ugdymas. |  |  |
| 11. | 30.3.2. Aš ir draugai. | 1 |  | Komunikavimo  Pažinimo  Pilietiškumo  SESG | C2.3. | Asmens savybių ugdymas. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1) |  |
| 12. | 30.3.3. Aš ir bendruomenė. | 1 |  | Kultūrinė  Pažinimo  Pilietiškumo | C3.3. | Kultūrų įvairovė. Žmogaus teisės, lygios galimybės. Idėjos, asmenybės. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1) |  |
| 13. | 30.3.4. Aš ir virtuali bendruomenė. | 1 |  | Pažinimo  Kultūrinė  Skaitmeninė  Kūrybiškumo | C4.3. | Kultūros paveldas. Medijų raštingumas. |  |  |
| 14. | 30.4.1. Aš ir augmenija. | 1 |  | Pilietiškumo Kultūrinė  Kūrybinė  Pažinimo  SESG | D1.3. | Asmens savybių ugdymas. Aplinkos apsauga. Ekosistemų, biologinės įvairovės apsauga. Atsakingas vartojimas. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1) |  |
| 15. | 30.4.2. Aš ir gyvūnija. Gyvūnų teisės (Peteris Singeris, Tomas Reganas). | 1 |  | Pilietiškumo Kultūrinė  Kūrybinė  Pažinimo  SESG | D2.3. | Idėjos, asmenybės. Asmens savybių ugdymas. Ekosistemų, biologinės įvairovės apsauga. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1) |  |
| 16. | 30.4.3. Aš ir ekologija. | 1 |  | Pilietiškumo  Kūrybinė  Pažinimo  SESG | D3.3. | Kultūros paveldas. Aplinkos apsauga. | Etikos BP ĮR. 9 (I) kl.  [Metodinė medžiaga pagal dalykus (emokykla.lt)](https://emokykla.lt/metodine-medziaga/medziaga/perziura/94?r=1)  Pilietis per 31 valandą, Lietuvos laisvos rinkos institutas. [prospera (prosperaakademija.lt)](https://prosperaakademija.lt/)\* |  |
| 17. | 30.4.4. Ekologinių problemų raiška virtualybėje. | 1 |  | Skaitmeninė  Pilietiškumo Kultūrinė  Kūrybinė  Pažinimo | D4.3. | Medijų raštingumas. Aplinkos apsauga. | Pilietis per 31 valandą, Lietuvos laisvos rinkos institutas. [prospera (prosperaakademija.lt)](https://prosperaakademija.lt/)\* |  |
| 18. | Ko išmokau per šiuos metus? Refleksija ir įsivertinimas | 1 |  |  |  |  |  |  |

\*Nuorodos paskutinį kartą žiūrėtos 2024-10-14